บันทึกรายงานการประชุมสภาเทศบาลตำบลห้วยหิน

 สมัยสามัญ สมัยที่ 4/2562 (ครั้งที่ 2)

 วันที่ 27 ธันวาคม 2562 เวลา 09.30 น. เป็นต้นไป

ณ ห้องประชุมสภาเทศบาลตำบลห้วยหิน

ผู้เข้าประชุม

|  |  |  |  |  |
| --- | --- | --- | --- | --- |
| ที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายทองม้วน ธรรมกันหา | ประธานสภาเทศบาลฯ | ทองม้วน ธรรมกันหา |  |
| 2 | นายปราบ เกาะโค้ง  | รองประธานสภาเทศบาลฯ | ปราบ เกาะโค้ง |  |
| 3 | นายประกาศิต วิวาโค | เลขานุการสภาฯ | ประกาศิต วิวาโค |  |
| 4 | นายขรรชัย คำพันธ์ | สมาชิกสภาเทศบาลฯ | ขรรชัย คำพันธ์ |  |
| 5 | นายบุญเต็ม ศรีเตชะ  | สมาชิกสภาเทศบาลฯ | บุญเต็ม ศรีเตชะ  |  |
| 6 | นายคำจูน ขุนทิพย์ทอง | สมาชิกสภาเทศบาลฯ | คำจูน ขุนทิพย์ทอง |  |
| 7 | นายบุญสง ทานนท์ | สมาชิกสภาเทศบาลฯ | บุญสง ทานนท์ |  |
| 8 | นายหมื่น ยังเครือ | สมาชิกสภาเทศบาลฯ | หมื่น ยังเครือ |  |
| 9 | นายทองหม่าง สมน้อย | สมาชิกสภาเทศบาลฯ | ทองหม่าง สมน้อย |  |
| 10 | นายภูวดล ศรีหามาตย์ | สมาชิกสภาเทศบาลฯ | ภูวดล ศรีหามาตย์ |  |
| 11 | นายบุญเพ็ง เครือนิล | สมาชิกสภาเทศบาลฯ | บุญเพ็ง เครือนิล |  |
| 12 | นางราตรี สุภาพ  | สมาชิกสภาเทศบาลฯ | ราตรี สุภาพ |  |

-ผู้ไม่มาประชุม

 -ไม่มี-

-ผู้เข้าร่วมประชุม

|  |  |  |  |  |
| --- | --- | --- | --- | --- |
| ที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายไพบูลย์ ธิติพิศุทธิ์กุล | นายกเทศมนตรีตำบลห้วยหิน | ไพบูลย์ ธิติพิศุทธิ์กุล |  |
| 2 | นายแพง จันทะแจ่ม | รองนายกเทศมนตรีฯ | แพง จันทะแจ่ม |  |
| 3 | นายคำไร พรมคำภา | รองนายกเทศมนตรีฯ | คำไร พรมคำภา |  |
| 4 | นายหัวโต บัวศรี | ที่ปรึกษานายกเทศมนตรี ฯ | หัวโต บัวศรี |  |
| 5 | น.ส.นิภาภรณ์ วรรณปะโก | เลขานุการนายกเทศมนตรีฯ | นิภาภรณ์ วรรณปะโก |  |
| 6 | นางสาวนันท์นภัส สุดมี | รองปลัดเทศบาลฯ | นันท์นภัส สุดมี |  |
| 7 | นางขนิษฐา ฟักขาว | ผู้อำนวยการกองคลัง | ขนิษฐา ฟักขาว |  |
| 8 | นางดัชนี บำรุงธรรม | ผู้อำนวยการกองช่าง | ดัชนี บำรุงธรรม |  |
| 9 | นางพนิดา ใจงูเหลือม | หัวหน้าฝ่ายอำนวยการ | พนิดา ใจงูเหลือม |  |
| 10 | นายวิรัตน์ ศิริวัฒน์ | หัวหน้าฝ่ายบริหารศึกษา | วิรัตน์ ศิริวัฒน์ |  |
| 11 | นางสาวปารณีย์ พุฒจันทึก | นักวิเคราะห์นโยบายฯ | ปารณีย์ พุฒจันทึก |  |
| 12 | นายปฐมทรรศณ์ พรมทองดี | นิติกร | ปฐมทรรศณ์ พรมทองดี |  |
| 13 | นางสุภาวดี หันสันเทียะ | นักประชาสัมพันธ์ | สุภาวดี หันสันเทียะ |  |
| 14 | นายจำเริญฤทธิ์ เทินกระโทก | นายช่างเขียนแบบ | จำเริญฤทธิ์ เทินกระโทก |  |
| 15 | นายสุขชัย ใจคง | นายช่างโยธา | สุขชัย ใจคง |  |
| 16 | นางสุกัญญา รัดทำ | คนงาน | สุกัญญา รัดทำ |  |

-2-

เริ่มประชุมเวลา 09.30 น.

เลขานุการสภาฯ เมื่อที่ประชุมพร้อมแล้ว ขอเชิญ นายทองม้วน ธรรมกันหา ประธานสภาเทศบาลตำบลห้วยหิน

 ได้จุดธูปเทียนบูชาพระรัตนตรัยและกล่าวเปิดการประชุมสภาเทศบาลตำบลห้วยหิน

ตามระเบียบวาระการประชุมต่อไปเชิญครับ

ประธานสภาฯ กราบเรียน ท่านนายกเทศมนตรีฯ คณะผู้บริหารฯ และสมาชิกสภาเทศบาลตำบลห้วยหิน

 ทุกท่าน วันนี้เป็นการประชุมสภาเทศบาลตำบลห้วยหิน สมัยสามัญ สมัยที่ 4/2562 (ครั้งที่ 2)

 ประจำปี พ.ศ. 2562 และมีสมาชิกเข้าประชุม 11 ท่าน เมื่อที่ประชุมพร้อมแล้ว จึงขอเปิด

 การประชุมสภาฯ ครับ

 -ก่อนเข้าสู่ระเบียบวาระการประชุม ขอเชิญเลขานุการสภาฯ ได้อ่านประกาศสภาเทศบาลตำบล ห้วยหิน เรื่อง เรียกประชุมสภาเทศบาลตำบลห้วยหิน สมัยสามัญ สมัยที่ 4/2562 (ครั้งที่ 2) เพื่อรายงานผลการติดตามและประเมินผลแผนพัฒนาประจำปีงบประมาณ พ.ศ. 2562 ให้ที่ประชุมทราบ

เลขานุการสภาฯ -ประกาศสภาเทศบาลตำบลห้วยหิน เรื่อง เรียกประชุมสภาเทศบาลตำบลห้วยหิน สมัยสามัญ สมัยที่ 4/๒๕62 (ครั้งที่ 2) ด้วยสภาเทศบาลตำบลห้วยหิน จะดำเนินการเปิดประชุมสภา สมัยสามัญ สมัยที่ ๔/๒๕62 (ครั้งที่ 2)เพื่อรายงานผลการติดตามและประเมินผลแผนพัฒนา ประจำปีงบประมาณ พ.ศ. 2562 ตามระเบียบกระทรวงมหาดไทย ว่าด้วยการจัดทำแผนพัฒนา ขององค์กรปกครองส่วนท้องถิ่น พ.ศ. ๒๕๔๘ รวมถึงแก้ไขเพิ่มเติม (ฉบับที่ 3) พ.ศ. ๒๕61 ข้อ ๒๙ (๓) และข้อราชการอื่น อาศัยอำนาจตามความในมาตรา ๒๔ มาตรา ๒๕ แห่ง พระราชบัญญัติเทศบาล พ.ศ. ๒๔๙๖ แก้ไขเพิ่มเติมจนถึง (ฉบับที่ ๑4) พ.ศ. ๒๕6๒ และ ข้อ ๒2 หมวด ๒ แห่งระเบียบกระทรวงมหาดไทยว่าด้วยข้อบังคับการประชุมสภา ท้องถิ่น พ.ศ. ๒๕๔๗ ประธานสภาเทศบาลตำบลห้วยหิน จึงเรียกประชุมสภาเทศบาลตำบล ห้วยหิน สมัยสามัญ สมัยที่ ๔/๒๕62 (ครั้งที่ 2) ในวันศุกร์ที่ 27 ธันวาคม ๒๕62 ตั้งแต่ เวลา 09.๓๐ น. เป็นต้นไป ณ ห้องประชุมสภาเทศบาลตำบลห้วยหิน อำเภอหนองหงส์ จังหวัดบุรีรัมย์ จึงประกาศให้ทราบโดยทั่วกัน ประกาศ ณ วันที่ 18 เดือน ธันวาคม พ.ศ.๒๕62

 ลงชื่อนายทองม้วน ธรรมกันหา ประธานสภาเทศบาลตำบลห้วยหิน

ที่ประชุม -รับทราบ

**ระเบียบวาระที่ 1** เรื่องประธานแจ้งที่ประชุมทราบ

ประธานสภาฯ -วันนี้เป็นการประชุมสภาสมัยสามัญ สมัยที่ 4/๒๕62 (ครั้งที่ 2) เพื่อรายงานผลการติดตาม และประเมินผลแผนพัฒนา ประจำปีงบประมาณ พ.ศ. 2562แจ้งสมาชิกสภาได้รับเอกสาร

 ที่สำคัญ ดังนี้

 1. ประกาศเรียกประชุมสภาฯ จำนวน 1 ฉบับ

 2. ระเบียบวาระการประชุมฯ จำนวน ๑ ชุด

 3. สำเนาบันทึกรายงานการประชุมครั้งที่แล้ว จำนวน 1 ชุด

 4. รายงานติดตามและประเมินผลแผนฯ จำนวน 1 ชุด

**ระเบียบวาระที่ 2** เรื่องรับรองรายงานการประชุมครั้งที่แล้ว (เมื่อวันที่ 6 ธันวาคม 2562)

เลขานุการสภาฯ -กราบเรียนท่านประธานสภาฯ และสมาชิกสภาเทศบาลผู้ทรงเกียรติทุกท่าน ขอเชิญสมาชิก

 ได้ตรวจสอบรายงานการประชุมสภาครั้งที่แล้ว เพื่อจะขอแก้ไขหรือเพิ่มเติมอะไรเชิญครับ

ประธานสภาฯ -มีท่านใดจะแก้ไขหรือเพิ่มเติมอะไรอีกหรือไม่ถ้าไม่มีกระผมขอมติที่ประชุมรับรอง

มติที่ประชุม -รับรอง 11 เสียง

-3-

**ระเบียบวาระที่ ๓** เรื่องแจ้งเพื่อทราบ

ประธานสภาฯ **3.1** การรายงานผลการติดตามและประเมินผลแผนพัฒนาประจำปีงบประมาณ พ.ศ. 2562 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ รวมถึงแก้ไขเพิ่มเติม (ฉบับที่ 3) พ.ศ. ๒๕61 ข้อ 29 (3)

ประธานสภาฯ -ขอเชิญท่านนายกเทศมนตรีตำบลห้วยหิน ได้รายงานติดตามและประเมินผลแผนพัฒนา ประจำปี งบประมาณรายจ่ายประจำปี พ.ศ. 2562 ขอเชิญครับ

นายกเทศมนตรีฯ -ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วน ท้องถิ่น พ.ศ. 2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำ แผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ข้อ 12 ได้กำหนดให้มี การดำเนินการติดตามและประเมินผลแผนพัฒนาขององค์กรปกครองส่วนท้องถิ่น

 โดยคณะกรรมการติดตามและประเมินแผนพัฒนามีหน้าที่ดำเนินการติดตามและประเมินผล แผนพัฒนาขององค์กรปกครองส่วนท้องถิ่น ซึ่งคณะกรรมการจะต้องดำเนินการกำหนด แนวทาง วิธีการในการติดตามและประเมินผลแผนพัฒนา ดำเนินการติดตามและประเมินผล แผนพัฒนารายงานผลและเสนอความเห็นซึ่งได้จากการติดตามและประเมินผลแผนพัฒนาต่อ ผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่ เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศ ไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของ

 ทุกปี ดังนั้น เพื่อให้เป็นไปตามระเบียบกระทรวงมหาดไทยดังกล่าว โดยคณะกรรมการติดตาม และประเมินผลแผนพัฒนาเทศบาลตำบลห้วยหิน ได้ประชุมรายงานผลการติดตามและ ประเมินผลแผนพัฒนาฯ เป็นที่เรียบร้อยแล้ว เมื่อวันที่ 24 ธันวาคม 2562 ที่ผ่านมา ซึ่งได้ ดำเนินการติดตามและประเมินผลแผนพัฒนาเทศบาลตำบลห้วยหิน ประจำปีงบประมาณ พ.ศ. ๒๕๖2 ขึ้นเพื่อรายงานและเสนอความเห็นที่ได้จากการติดตามให้นายกเทศมนตรีทราบ คณะกรรมการหวังเป็นอย่างยิ่งว่ารายงานผลการติดตามฉบับนี้จะสามารถเป็นประโยชน์อย่างยิ่ง ในการพัฒนาเทศบาลสามารถแก้ไขปัญหาให้กับประชาชนได้ และประชาชนเกิดความพึงพอใจ สูงสุด รายละเอียดขอมอบให้นักวิเคราะห์ได้ชี้แจงต่อครับ

นักวิเคราะห์ฯ -สรุปการดำเนินโครงการดังนี้

|  |  |  |  |
| --- | --- | --- | --- |
| **การดำเนินการ** | **จำนวนโครงการ** | **ร้อยละ** | **คะแนน** |
| **แผนพัฒนาท้องถิ่น (พ.ศ. ๒๕๖1–๒๕๖5)** | **215** | - | - |
| แผนการดำเนินงาน ประจำปีงบประมาณ พ.ศ. ๒๕๖2 | 199 | 92.55 | - |
| เทศบัญญัติงบประมาณรายจ่ายประจำปีงบประมาณ พ.ศ. ๒๕๖2 | 95 | 47.73 | - |
| การดำเนินงานจริง ประจำปีงบประมาณ พ.ศ. ๒๕๖2  | 78 | 82.10 | **10** |

 นักวิเคราะห์ฯ -รายงานผลติดตามและประเมินผลแผนพัฒนาประจำปีงบประมาณ พ.ศ.2562 สรุปทั้งปีงบประมาณร้อยละ 67.01 หากมีข้อสงสัยประการใด ขอให้ท่านได้เสนอแนะ หรือสอบถามข้อมูลได้ที่ งานวิเคราะห์นโยบายและแผน รายละเอียดตามเอกสารที่ได้จัดส่ง ให้กับท่านผู้บริหารและสมาชิกสภาเทศบาลไปพร้อมแล้วนั้น

-4-

ประธานสภาฯ -ขอขอบคุณนายกเทศมนตรีฯ และนักวิเคราะห์ฯ ที่ได้ชี้แจงรายงานผลติดตามและประเมินผลแผนพัฒนา ประจำปีงบประมาณรายจ่ายประจำปี พ.ศ. 2562

ประธานสภาฯ -ขอเชิญผู้อำนวยการกองคลังได้รายงานงบแสดงฐานะการเงิน ณ วันที่ 30 กันยายน 2562

ผู้อำนวยการกองคลัง -งบแสดงฐานะการเงิน ณ วันที่ 30 กันยายน 2562

 ปี 2562 ปี 2561

 ทรัพย์สินตามงบทรัพย์สิน 45,556,768.30 39,048,068.30

 สินทรัพย์

 สินทรัพย์หมุนเวียน

 -เงินสด เงินฝากธนาคาร 45,763,509.32 47,118,489.96

 -เงินฝาก กสท. 4,769,552.83 4,288,409.40

 -เงินฝากกระทรวงการคลัง 65,300.00 -

 -ลูกหนี้ภาษี 26,490.55 5,344.70

 -เงินขาดบัญชี 12.62 -

 -สินทรัพย์หมุนเวียนอื่น 116,000.00 20,000.00

 รวมสินทรัพย์ 50,740,865.32 51,432,244.06

 ทุนทรัพย์สิน 45,556,768.30 39,048,068.30 หนี้สิน

 หนี้สินหมุนเวียน

 รายจ่ายค้างจ่าย 1,783,840.72 2,529,012.24 เงินรับฝากต่าง ๆ 829,294.11 379,784.86 รวมหนี้สินหมุนเวียน 2,613,134.83 2,908,797.10 เงินสะสม

 เงินสะสม 27,751,472.64 28,787,974.76 เงินสำรองเงินสะสม 20,376,257.85 19,735,472.20 รวมเงินสะสม 48,127,730.49 48,523,446.96 รวมหนี้สินและเงินสะสม 50,740,865.32 51,432,244.06

ประธานสภาฯ -ขอขอบคุณผู้อำนวยการกองคลังที่ได้ชี้แจงงบแสดงฐานะทางการเงิน ณ วันที่ 30 กันยายน 2562 ครับ

**ระเบียบวาระที่** 4 เรื่องอื่นๆ (ถ้ามี)

ประธานสภาฯ - ในวาระอื่นๆ ขอเชิญท่านนายกเทศมนตรีฯ ครับ

นายกเทศมนตรีฯ -กระผมมีเรื่องนำเรียนเกี่ยวกับการเปลี่ยนแปลงการรับเงินเบี้ยยังชีพผู้สูงอายุและเบี้ยความ พิการ โดยกรมบัญชีกลางจะทำหน้าที่จ่ายเงินตรงโอนเงินเข้าบัญชีผู้มีสิทธิรับเงินเบี้ยยังชีพ ผู้สูงอายุ และเบี้ยความพิการแทนองค์กรปกครองส่วนท้องถิ่น เริ่มตั้งแต่เดือนมกราคม 2563 เป็นต้นไป กำหนดจ่ายทุกวันที่ 10 ของเดือน หากเดือนใดวันที่ 10 ตรงกับวันหยุดราชการจะ จ่ายในวันทำการก่อนวันหยุดนั้น หากไม่ได้รับการโอนเงิน ให้ติดต่อเทศบาลเพื่อตรวจสอบ ข้อมูลและโอนเงินตกเบิกในเดือนถัดไป โดยกรมบัญชีกลาง ขอฝากประชาสัมพันธ์ด้วย

 -ขอขอบคุณคณะผู้บริหาร สมาชิกสภาเทศบาลฯ และเจ้าหน้าที่เทศบาล ที่ได้ร่วมพัฒนา

 ร่วมแก้ไขปัญหาความเดือดร้อนของพี่น้องตำบลห้วยหิน

 -กิจกรรม 5 ส. ที่ผ่านมา จากบ้านโคกกลาง หมู่ที่ 2 – หมู่ที่ 14 บ้านร่อนทอง ขอขอบคุณ ท่านสมาชิกสภาที่ได้นำเครื่องตัดหญ้า รถไถนา มาช่วยพัฒนาสองฝั่งข้างถนน และในวันนี้

-5-

นายกเทศมนตรีฯ -หลังจากเลิกประชุมขอเชิญร่วมกิจกรรม 5 ส. ที่บริเวณลานตลาดไนท์บ้านโนนงิ้ว ตอนเย็น

 เวลา 17.00 น. เป็นต้นไป ก็จะมีงานเลี้ยงส่งท้ายปีเก่าต้อนรับปีใหม่ ภายใต้สโลแกน

 -“ตุ้มโอมหมู่เฮา เก่าไปใหม่มา ชาวห้วยหิน” ของขวัญคนละ 1 ชิ้น ราคาสองร้อยบาทขึ้นไป อาหารโต๊ะจีนจากร้านต้นไม้อำเภอหนองกี่

 -วันเด็กแห่งชาติ ตรงกับวันที่ 11 มกราคม 2563 เราก็เชิญท่านนายอำเภอเป็นประธาน

 เปิดงานวันเด็ก และเราก็ได้ความอนุเคราะห์การแสดงโปงลางเปิดงานจากโรงเรียนห้วยหิน พิทยาคม เปิดบูธกิจกรรมต่างๆ ให้เด็กได้ดู ได้ร่วมเล่นเกมส์ด้วย ปีนี้ก็มีผู้สนับสนุนรถจักรยาน มาเยอะพอสมควร โรงทานด้วย สมาชิกท่านใดที่จะสนับสนุนของรางวัล หรือทุนการศึกษา

 ก็แจ้งได้ที่กองการศึกษา

ประธานสภาฯ -ขอขอบคุณท่านนายกฯ กิจกรรมงานเลี้ยงปีใหม่เราก็จัดขึ้นทุกปี ปีนี้ก็ขอขอบคุณท่านนายกฯ และปลัดเทศบาลที่ได้สนับสนุนเรื่องอาหารและเครื่องดื่ม

เลขานุการนายกฯ -แจ้งประกาศเทศบาลตำบลห้วยหิน เรื่องใช้แผนพัฒนาท้องถิ่น (พ.ศ. 2561-2565) แก้ไข เพิ่มเติมฉบับที่ 1 โดยคณะกรรมการพัฒนาฯ ได้พิจารณาและมีมติเห็นชอบร่างแผนพัฒนา ดังกล่าวในการประชุมครั้งที่ 2/2562 เมื่อวันที่ 23 ธันวาคม 2562 และนายกเทศมนตรีฯ ได้อนุมัติร่างแผนพัฒนา เมื่อวันที่ 26 ธันวาคม 2562 เป็นที่เรียบร้อยแล้ว ประกาศ ณ วันที่ 26 เดือนธันวาคม พ.ศ. 2562

 -ช่วงบ่ายวันนี้ขอเชิญร่วมกิจกรรม 5 ส. ที่บริเวณลานตลาดไนท์บ้านโนนงิ้ว

 -ตอนเย็นขอเชิญร่วมกิจกรรมเลี้ยงปีใหม่ ปีนี้ก็มีรางวัลพิเศษ 2 รางวัล คือ การแต่งกายแฟน ตาซีหลุดโลก 1 รางวัล และรางวัลมนุษยสัมพันธ์ยอดเยี่ยมแห่งปี 1 รางวัล

 -อาหารเย็นนี้จากร้านต้นไม้ อำเภอหนองกี่

 -ขอขอบคุณท่านภูวดล ศรีหามาตย์ ที่สนับสนุนเสื้อกีฬาจำนวน 40 ตัว ให้นักฟุตบอลในงาน กลุ่มกีฬาห้วยหิน

นายบุญสง ทานนท์ -ขอขอบคุณท่านนายกฯ คณะผู้บริหาร สมาชิกสภาฯ และเจ้าหน้าที่เทศบาล ที่ได้ทำถนน คอนกรีตเสริมเหล็กจากหมู่ที่ 1 บ้านห้วยหิน-หมู่ที่ 14 บ้านร่อนทอง

นายแพง จันทะแจ่ม -ในช่วง 7 วันอันตราย จากวันที่ 27 ธันวาคม 2562 - 2 มกราคม 2563 มีการตั้งจุดตรวจ ที่สามแยกต้นไทรข้างโรงพยาบาลหนองหงส์ สี่แยกบ้านโนนงิ้ว ให้สวมหมวกนิรภัย ถ้ามีการดื่ม ให้งดการขับขี่รถยนต์ รถจักรยานยนต์

นายปราบ เกาะโค้ง -ขอขอบคุณท่านนายกฯ และท่านปลัดเทศบาล ที่ได้มอบหมายให้กองช่างซ่อมแซมไฟฟ้าภาย ในหมู่บ้านโพธิ์ศรี หมู่ที่ 17

ประธานสภาฯ ขอขอบคุณทุกท่านที่ได้เสนอ ในช่วง 7 วันอันตราย ให้งดดื่มเหล้า พกใบขับขี่ มีท่านใดจะ เพิ่มเติมอะไรอีกหรือไม่ ถ้าไม่มีกระผมขอขอบคุณทุกท่านที่ได้เข้าร่วมประชุมในครั้งนี้ กระผม ขอปิดประชุมครับ

ปิดประชุม เวลา 10.30 น.

 (ลงชื่อ) ประกาศิต วิวาโค ผู้จดบันทึกรายงานการประชุม

 (นายประกาศิต วิวาโค)

 เลขานุการสภาเทศบาลตำบลห้วยหิน

 (ลงชื่อ) บุญสง ทานนท์ ผู้ตรวจบันทึกรายงานการประชุม

 (นายบุญสง ทานนท์)

 สมาชิกสภาเทศบาลตำบลห้วยหิน

-6-

(ลงชื่อ) คำจูน ขุนทิพย์ทอง ผู้ตรวจบันทึกรายงานการประชุม

(นายคำจูน ขุนทิพย์ทอง

สมาชิกสภาเทศบาลตำบลห้วยหิน

(ลงชื่อ) บุญเต็ม ศรีเตชะ ผู้ตรวจบันทึกรายงานการประชุม

(นายบุญเต็ม ศรีเตชะ)

สมาชิกสภาเทศบาลตำบลห้วยหิน

 ตรวจถูกต้อง

 ทองม้วน ธรรมกันหา

 (นายทองม้วน ธรรมกันหา)

ประธานสภาเทศบาลตำบลห้วยหิน